open-index/open-wikipedia-markdown huggingface dataset:
Ωδή

Με τον λογοτεχνικό όρο **ωδή** χαρακτηρίζεται ειδικό είδος της λυρικής ποίησης που φέρεται να πρωτοκαλλιεργήθηκε στην αρχαία Ελλάδα κυρίως με εγκωμιαστικό χαρακτήρα, όχι όμως την πνευματική ανάταση του ύμνου, που αποτελούσε την ουσιώδη διαφορά τους.

Οι ωδές αποτελούσαν στην ουσία τραγούδια που ψάλλονταν από χορευτές εγκωμιάζοντας θεούς, άρχοντες, ήρωες ή πολιτικές καταστάσεις. Χαρακτηριστικές τέτοιες ωδές ήταν εκείνες του Πίνδαρου που εγκωμίαζε τους νικητές των Ολυμπιακών Αγώνων.

## Χαρακτηριστικά
Εκτός από τα κύρια  χαρακτηριστικά των ωδών εκείνων που ήταν η σοβαρότητα, η επισημότητα αλλά και ο έντονος μεγαλοπρεπής τόνος τους παρουσίαζαν και το λεγόμενο από τους σύγχρονους τρίπτυχο στροφικό σύστημα, ή τριπλή στροφική πλοκή, που την αποτελούσαν η «*στροφή*», η «*αντιστροφή*» και η «*επωδός*». Οι μεν στροφή και αντιστροφή ήταν ισόστιχες και ακολουθούσαν το ίδιο μέτρο. Αντίθετα η επωδός ακολουθούσε διάφορο αριθμό στίχων αλλά και διάφορο μέτρο από τις δύο προηγούμενες.

## Σύγχρονη ποίηση
Οι νεότεροι Έλληνες ποιητές αμέσως μετά την Ελληνική Επανάσταση του 1821 έγραψαν ωδές χωρίς όμως να ακολουθούν το παραπάνω αρχαίο τρίπτυχο σύστημα διατηρώντας όμως την επισημότητα και τον μεγαλοπρεπή χαρακτήρα. Περισσότερο γνωστός Έλληνας ποιητής που ξεχώρισε για τις ωδές του είναι ο Ανδρέας Κάλβος. Ωδές όμως έγραψε και ο Διονύσιος Σολωμός εκ των οποίων ξεχωρίζει εκείνη με την οποία εγκωμιάζει τον φιλέλληνα λόρδο Βύρωνα.

Περισσότερο διάσημη ωδή σήμερα, είναι η ''Ωδή στη Χαρά'', που συνέγραψε ο Φρίντριχ Σίλερ και μελοποίησε ο Λούντβιχ βαν Μπετόβεν στην ''9η συμφωνία'' του.

## Πηγές
* Ιωάν. και Νικήτας Παρίσης "Λεξικό Λογοτεχνικών Όρων" Εκδ. ΟΕΔΒ, σελ. 210.

Κατηγορία:Αρχαίο ελληνικό θέατρο
Κατηγορία:Ποιητικές μορφές
Υπουργείο Προεδρίας Κυβερνήσεως

Το **Υπουργείο Προεδρίας Κυβερνήσεως** (μεταπολιτευτικά, στη δημοτική: **Υπουργείο Προεδρίας της Κυβέρνησης**) της ελληνικής κυβέρνησης υπήρχε από το 1954 έως το 1973 και ξανά από το 1975 μέχρι το 1995. Αποτελούσε το σημαντικότερο υπουργείο της μεταπολεμικής Ελλάδας και σχεδόν πάντα ήταν είτε πρώτο στην ιεραρχία, είτε δεύτερο πίσω από το Υπουργείο Συντονισμού.

## Αποστολή
Αποστολή και αρμοδιότητά του ήταν η εποπτεία διάφορων υπηρεσιών και οργανισμών (ετερόκλητων μεταξύ τους) που είχαν υπαχθεί άμεσα στην προεδρία της κυβέρνησης (δηλαδή, στον πρωθυπουργό). Επειδή στη μεταπολεμική Ελλάδα το γραφείο του πρωθυπουργού ήταν ολιγομελές και πολιτικά (αλλά και νομικά) ανίσχυρο (κάτι που άλλαξε το 1981 με την έλευση στην εξουσία του Ανδρέα Παπανδρέου), το Υπουργείο Προεδρίας λειτουργούσε, κατά κάποιον τρόπο, ως το προσωπικό επιτελείο του πρωθυπουργού. Ο εκάστοτε υπουργός Προεδρίας αποτελούσε πρόσωπο μεγάλης ισχύος στην κυβέρνηση, και συνήθως της απόλυτης εμπιστοσύνης του πρωθυπουργού. Χαρακτηριστικά, ο Κωνσταντίνος Καραμανλής είχε χρησιμοποιήσει σε αυτή την θέση τον Κωστή Στεφανόπουλο και τον Γεώργιο Ράλλη, ενώ ο Ανδρέας Παπανδρέου τον Μένιο Κουτσόγιωργα και τον Αναστάσιο Πεπονή.

### Εποπτευόμενοι φορείς
Ανάμεσα στους οργανισμούς και τις υπηρεσίες (ετερόκλητοι μεταξύ τους) που επόπτευε το Υπουργείο Προεδρίας συγκαταλέγονταν:

* η Γενική Διεύθυνση Δημοσίας Διοικήσεως, υπεύθυνη για την οργάνωση και λειτουργία της δημόσιας διοίκησης σε εθνικό επίπεδο (η τοπική αυτοδιοίκηση ανήκε στο Υπουργείο Εσωτερικών)

* η περιβόητη μετεμφυλιακά Κεντρική Υπηρεσία Πληροφοριών (ΚΥΠ) 

* η ΕΡΤ, η Γενική Γραμματεία Τύπου και Πληροφοριών και γενικά τα ΜΜΕ

* η Γενική Γραμματεία Αθλητισμού, αργότερα Υφυπουργείο Αθλητισμού

* η Γενική Γραμματεία Νέας Γενιάς

* ο Ελληνικός Οργανισμός Τουρισμού (ΕΟΤ) και γενικά η τουριστική πολιτική

* το Ελεγκτικό Συνέδριο

* το Νομικό Συμβούλιο του Κράτους

* η Εφημερίδα της Κυβερνήσεως

## Υπουργοί Προεδρίας στη μεταπολίτευση

Σημειώνεται ότι κατά την περίοδο της θητείας του αναφερόταν ως υπουργός Προεδρίας και ο τότε πραξικοπηματίας Γεώργιος Παπαδόπουλος, για τη θέση που είχε ως «Υπουργός παρά τη Προεδρία της Κυβερνήσεως» στην Κυβέρνηση Κωνσταντίνου Κόλλια 1967. Στην επόμενη, επίσης δικτατορική Κυβέρνηση Γεωργίου Παπαδόπουλου 1967, είχε ορκιστεί ως πρόεδρος του Υπουργικού Συμβουλίου και Υπουργός Εθνικής Αμύνης και «Προεδρίας Κυβερνήσεως».

## Αναφορές


Προεδριας Κυβερνησεως
Κατηγορία:Υπουργεία Προεδρίας
Κύπελλο Ελλάδας καλαθοσφαίρισης ανδρών 1985-1986

To **[[Κύπελλο Ελλάδος καλαθοσφαίρισης ανδρών]] 1985-86** ξεκίνησε με τους αγώνες της πρώτης φάσης, τους οποίους διοργάνωσαν οι τοπικές ενώσεις και μετείχαν εκατοντάδες σύλλογοι των τοπικών πρωταθλημάτων. Η Ελληνική Ομοσπονδία Καλαθοσφαίρισης ανέλαβε τη διοργάνωση από τη Β΄ φάση, στην οποία εντάχθηκαν και οι ομάδες της Β΄ Εθνικής. Διεξήχθη σε τρεις αγωνιστικές και έγινε ξεχωριστή κλήρωση για τις ομάδες του βόρειου και του νότιου ομίλου. Από την 3η αγωνιστική (φάση των 32) μετείχαν και οι ομάδες της Α΄ Εθνικής. Από τη Γ΄ φαση (των 16) η κλήρωση έγινε πανελλήνια. Ο τελικός διεξήχθη στις 23 Απριλίου 1986 στο Στάδιο Ειρήνης και Φιλίας, με αντιπάλους τον Παναθηναϊκό και τον Ολυμπιακό. Το κύπελλο Ελλάδος κατέκτησε ο **[[Παναθηναϊκός (καλαθοσφαίριση)|Παναθηναϊκός]]** για τέταρτη φορά στην ιστορία της διοργάνωσης.

## Α΄ φάση
Την πρώτη φάση διοργάνωσαν οι τοπικές ενώσεις και μετείχαν εκατοντάδες ομάδες.
## Β΄ φάση

### Νότιος όμιλος

### Βόρειος όμιλος

## Γ΄ φάση

## Προημιτελικοί

## Ημιτελικοί

## Τελικός

*Στάδιο Ειρήνης και Φιλίας.
*Τετάρτη, 23 Απριλίου 1986.
*Διαιτητές: Ρήγας, Σταύρου.
*Εισιτήρια: 13.610.

### Ο κυπελλούχος

## Παραπομπές


## Πηγές
*Ελληνική Ομοσπονδία Καλαθοσφαίρισης

1986
Κατηγορία:Καλαθοσφαίριση το 1985
Κατηγορία:Καλαθοσφαίριση το 1986
Εθνική Γιουγκοσλαβίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Γιουγκοσλαβίας** αντιπροσώπευε τη Σοσιαλιστική Ομοσπονδιακή Δημοκρατία της Γιουγκοσλαβίας (1935-1991) και κατόπιν την Ομοσπονδιακή Δημοκρατία της Γιουγκοσλαβίας (1991-2003) στις διεθνείς διοργανώσεις γυναικείας καλαθοσφαίρισης που οργάνωνε η FIBA. 

## Ιστορία
### Εθνική ομάδα της Σοσιαλιστικής Ομοσπονδιακής Δημοκρατίας της Γιουγκοσλαβίας (1931-1991)
Η εθνική ομάδα καλαθοσφαίρισης γυναικών της Γιουγκοσλαβίας θεωρούταν η τρίτη ισχυρότερη ομάδα του κόσμου πίσω από εκείνες των Ηνωμένων Πολιτειών και της Σοβιετικής Ένωσης, παρόλο που δεν κατάφερε ποτέ να ανέβει στο ψηλότερο σκαλί του βάθρου των μεγαλύτερων διεθνών διοργανώσεων. Κατέκτησε, ωστόσο, δύο ολυμπιακά μετάλλια (ασημένιο και χάλκινο), ένα ασημένιο μετάλλιο σε Παγκόσμιο Πρωτάθλημα και έξι μετάλλια σε Ευρωπαϊκά Πρωταθλήματα, τέσσερα ασημένια και δύο χάλκινα.

### Εθνική ομάδα της Σερβίας και Μαυροβουνίου (1992-2006)
Κατά την περίοδο από το 1992 έως το 2006, μετά τη διάλυση της ενιαίας Γιουγκοσλαβίας και τους πολέμους που ακολούθησαν, συμμετείχε στις διεθνείς διοργανώσεις ουσιαστικά ως αντιπροσωπευτικό συγκρότημα της Σερβίας και του Μαυροβουνίου με δύο ονόματα:
* την περίοδο 1992-2003, διατηρώντας την επωνυμία «**Εθνική Γιουγκοσλαβίας**»
* την περίοδο 2003-2006, με την επωνυμία «Εθνική Σερβίας και Μαυροβουνίου»
Το καλοκαίρι του 2006, οπότε και το Μαυροβούνιο ανεξαρτητοποιήθηκε, η Σερβία αποτέλεσε μοναχή της κρατική οντότητα, η Ομοσπονδία Καλαθοσφαίρισής της διαιρέθηκε και κατά συνέπεια και η εθνική ομάδα. 

Από την πάλαι πότε Γιουγκοσλαβία προέκυψαν οι σημερινές ομάδες:
Εθνική Βόρειας Μακεδονίας  Εθνική Βοσνίας και Ερζεγοβίνης  Εθνική Κροατίας  Εθνική Μαυροβουνίου   Εθνική Σερβίας  Εθνική Σλοβενίας.

## Πορεία σε διεθνείς διοργανώσεις
### Πορεία σε Ολυμπιακούς Αγώνες
:Ακολουθεί η πορεία της ομάδας της Γιουγκοσλαβίας σε Θερινούς Ολυμπιακούς Αγώνες: 

### Πορεία σε Παγκόσμια Πρωταθλήματα
:Ακολουθεί η πορεία της ομάδας της Γιουγκοσλαβίας σε Παγκόσμια Πρωταθλήματα: 





### Πορεία σε Ευρωπαϊκά Πρωταθλήματα
:Ακολουθεί η πορεία της ομάδας της Γιουγκοσλαβίας σε Ευρωπαϊκά Πρωταθλήματα: 


; Πορεία σε Μεσογειακούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Γιουγκοσλαβίας σε Μεσογειακούς Αγώνες: 




## Παραπομπές


## Πηγές
* Yugoslavia, ιστορικό ανά έτος στον επίσημο ιστότοπο των αρχείων της FIBA. 

Γιουγκοσλαβια
Γυναικων
Τρόπαιο

[thumb|350px|Δηνάριο του [Ιούλιος Καίσαρ|Ιουλίου Καίσαρα που εικονίζει Ρωμαϊκό τρόπαιο δίπλα σε καθιστή προσωποποίηση της Γαλατίας που θρηνεί την ήττα της (46-45 π.Χ., Μουσείο της Περγάμου)]]
Το **τρόπαιο** ήταν σύμβολο νίκης που τοποθετείτο μετά τη μάχη στο σημείο ακριβώς εκείνο που ο εχθρός τράπηκε σε φυγή.
## Περιγραφή
Το τρόπαιο ήταν ένα απλό ραβδί ή παλούκι ή σκελετός, στο οποίο κρεμούσαν εν είδη σκιάχτρου την στολή του εχθρού, την πανοπλία, κράνος, σπαθί και ασπίδα του. Το ανδρείκελο αυτό παρέμενε για λίγο χρονικό διάστημα στον τόπο του για να ικανοποιηθούν τα αισθήματα των νικητών στρατιωτών και ως προειδοποίηση του εχθρού να μην ξαναγυρίσει. 
## Ιστορική αναδρομή
Το συναντούμε στην τέχνη και την λογοτεχνία από τον 5ο αιώνα π.Χ. Το πρώτο τρόπαιο έστησαν οι Έλληνες μετά την μάχη του Μαραθώνα το 490 π.Χ. Από τότε έγινε έθιμο και αναφέρεται επανειλημμένα στα κείμενα του Πλούταρχου και Παυσανία, ενώ πέρασε στην καθημερινή γλώσσα των ανθρώπων. Κόσμησε νομίσματα και έγινε σύμβολο υπεροχής. 200 χρόνια αργότερα το συναντούμε στην γλυπτική, σε σφραγιδόλιθους, τερακότες, στις αγγειογραφίες, και γενικά στην τέχνη μέχρι και σε όλη τη Μεγάλη Ελλάδα. Τον 3ο αιώνα π.Χ. υιοθετήθηκε και από τους Ρωμαίους και έγινε το κατεξοχήν σύμβολο της Ρωμαϊκής υπεροχής. Γνώρισε την ακμή του για διακόσια χρόνια μεταξύ του 100 π.Χ. και 100 μ.Χ., αλλά σιγά σιγά περιέπεσε σε αφάνεια και λησμονήθηκε πλήρως επί Ιουστινιανού από τον 6ο αιώνα και μετά.

## Πηγές
* Andreas Jozef Jansen: *Het antieke tropaion (with a Summary in English)*. Diss. Nijmegen. Erasmus, Lederberg/Gent 1957.
* Ernst Künzl: *Der römische Triumph. Siegesfeiern im antiken Rom*. Beck, München 1988. ISBN 3-406-32899-7

Κατηγορία:Επινίκιες τιμές
Κατηγορία:Αρχαία ελληνική ιστορία
Κατηγορία:Ιστορία της Αρχαίας Ρώμης
Mistreated

Το **Mistreated** είναι μπλουζ τραγούδι του χαρντ ροκ συγκροτήματος Deep Purple, έβδομο από το άλμπουμ "*[[Burn (Deep Purple album)|Burn]]*", το οποίο κυκλοφόρησε τον Φεβρουάριο του 1974.

## Περιγραφή
Ο Ρίτσι Μπλάκμορ το προόριζε αρχικά για το άλμπουμ "*[[Machine Head (άλμπουμ)|Machine Head]]*", του 1972. Για διάφορους λόγους όμως, κυκλοφόρησε δύο χρόνια αργότερα, στο "*[[Burn (άλμπουμ)|Burn]]*". Έχει διάρκεια επτά περίπου λεπτών. Είναι σε φα μινόρε και ταιριάζει μουσικά στην προηγούμενη επιτυχία του συγκροτήματος, "*[[Speed King]]*".

## Συναυλίες
Στις συναυλίες το κοινό υποδέχτηκε θερμά το τραγούδι λόγω της δύναμης των αισθημάτων αλλά και του μεγαλείου της μουσικής και των συγχορδιών του, που συνοδεύονταν άψογα από τα εκστατικά φωνητικά του Ντέιβιντ Κόβερντεϊλ. Ηχογραφήθηκε στο φεστιβάλ "California Jam" του 1974. Συνέχισε να γίνεται επιτυχία στις ζωντανές εμφανίσεις μέχρι την αποχώρηση του Ρίτσι Μπλάκμορ από το συγκρότημα, και αργότερα συνέχισε να παίζεται από το συγκρότημα τους Rainbow με το Ρόνι Τζέιμς Ντίο στα φωνητικά και τους Whitesnake του Ντέιβιντ Κόβερντεϊλ. Αξίζει να αναφερθεί ότι οι Metallica έπαιζαν μέρος του κομματιού κατά τη διάρκεια της περιοδείας για την προώθηση του "*[[Metallica (Black Album)|Black Album]]*".

Η ηχογράφηση του τραγουδιού έγινε στο Μοντρέ της Ελβετίας, το Νοέμβριο του 1973.

## Ζωντανές ηχογραφήσεις
Ζωντανά ηχογραφημένα άλμπουμ στα οποία συμπεριλαμβάνεται το "*Mistreated*" είναι τα εξής:

## Τα μέλη των Deep Purple
Το "*Mistreated*" ηχογραφήθηκε από τη τρίτη σειρά μελών του συγκροτήματος. Τα μέλη της ήταν τα εξής:

* **[[Ντέιβιντ Κόβερντεϊλ]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Γκλεν Χιούζ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* Burn 30th Anniversary CD Booklet *2004 EMI Records*
* The Complete Deep Purple, Michael Heatley, *Reynolds & Hearn*, 2005

## Εξωτερικοί σύνδεσμοι
* Στίχοι του τραγουδιού
* Deep Purple - Mistreated - YouTube
* MISTREATED TAB by Deep Purple @ Ultimate-Guitar.Com

Κατηγορία:Τραγούδια των Deep Purple
Κατηγορία:Τραγούδια του 1974
Σπύρος Περιστέρης

Με το όνομα **Σπύρος Περιστέρης** αναφέρονται τα εξής πρόσωπα:

* Σπύρος Περιστέρης (μουσικός), (Σμύρνη 1900 - Αθήνα 1966), Έλληνας μουσικός του ρεμπέτικου τραγουδιού
* Σπύρος Περιστέρης (ιεροψάλτης), (Ροδοδάφνη Αιγιαλείας 1913 - Αθήνα 1998), διακεκριμένος Έλληνας ιεροψάλτης, διετέλεσε ιεροψάλτης του Ιερού Μητροπολιτικού Ναού Αθηνών επί μακρό χρονικό διάστημα.
Σκύφος από το Άργος

Ο **σκύφος από το Άργος** με τις παραστάσεις του δεύτερου και δωδέκατου άθλου του Ηρακλή είναι αρχαιολογικό εύρημα.
## Ιστορία του ευρήματος
Βρέθηκε στην περιοχή γύρω από το αρχαίο θέατρο του Άργους. Το αξιολόγησε ο Αλεξάντερ Κόντζε στο σπίτι του τοπικού φαρμακοποιού τον Απρίλιο του 1858 και δημοσίευσε την αρχαιολογική του περιγραφή το 1858 και 1859.

## Περιγραφή
Είναι σκεύος ιδιαίτερα λεπτό και ελαφρύ. Στην ένωση της κοιλιάς με τον πόδα είναι διακοσμημένο με στεφάνι από μυτερά φύλλα δέντρου. Η κοιλιά είναι διακοσμημένη με κυκλική αγγειογραφία που περιέχει δύο παραστάσεις με πρωταγωνιστή τον Ηρακλή. Το χείλος του είναι διακοσμημένο με άνθη λοτού. Ο πάτος του αγγείου είναι εξωτερικά διακοσμημένος με γοργόνειο. 
### Περιγραφή των παραστάσεων
Η πρώτη σκηνή παρουσιάζει τον μύθο του δεύτερου άθλου του Ηρακλή. Στο μέσο της σκηνής αυτής βλέπουμε το τεράστιο σώμα της Ύδρας. Το ένδυμα του Ηρακλή αποτελείται από ένα είδος θώρακα. Τα μαλλιά του είναι δεμένα με κορδέλα. Επιτίθεται στην δεκακέφαλη Ύδρα από αριστερά. Κρατάει στο αριστερό χέρι μια μακρυά οδοντωτή άρπη (δρεπάνι με το οποίο ακρωτηρίασε ο Κρόνος τον Ουρανό). Ο Ιόλαος επιτίθεται στην Ύδρα από δεξιά οπλισμένος με πυρακτωμένο δαυλό, ενώ τα φίδια της Ύδρας έχουν ζώσει τα πόδια του. Ανάμεσα στα πόδια του βρίσκεται ο κάβουρας Καρκίνος. Πίσω από τον Ηρακλή εικονίζεται ένα δυσερμήνευτο άγνωστο αντικείμενο. Δύο γυναίκες παρευρίσκεται στην όλη σκηνή, η οποία τελικά ολοκληρώνεται με το άρμα και τα άλογα του Ιολάου. 

Η δεύτερη σκηνή παρουσιάζει τον δωδέκατο άθλο του Ηρακλή στο σπίτι του Άδη. Στο δεξί άκρο βλέπουμε την πύλη που παριστάνεται ως κίονας δωρικού ρυθμού, και τον φρικτό Κέρβερο που φυλάει την έξοδο. Ο Ερμής με μακρύ κηρύκειο, καπέλο, κοντό μανδύα, χλαμύδα και φτερωτά μποτάκια ακολουθεί τον Ηρακλή. Ο ήρωας εικονίζεται γυμνός με το τόξο στο δεξί και την φαρέτρα του στον ώμο. Κρατάει λίθο στο αριστερό χέρι έτοιμος να την εκσφενδονίσει προς τον πωγωνοφόρο Άδη. Ο δε Άδης είναι ντυμένος με λευκό μακρύ μανδύα, και δεύτερο κοντό μανδύα από πάνω, ενώ φοράει παπούτσια στα πόδια και κρατάει σκήπτρο στο αριστερό χέρι. Εικονίζεται έντρομος να εγκαταλείπει τον θρόνο του και να απομακρύνεται προς τα αριστερά, αφήνοντας την Περσεφόνη μόνη της.

### Περιγραφή του γοργονείου
Το γοργόνειο ως γνωστό ήταν το κομμένο κεφάλι της Γοργόνας, που με την αποκρουστική του θέα πέτρωνε όποιον το κοίταζε. Στον σκύφο αυτό αποδίδεται με ανασηκωμένα τα φρύδια, γουρλωμένα μάτια, μυτερά δόντια αρπακτικού και την γλώσσα προτεταμένη.

## Πηγές
* 

Αργος
Κατηγορία:Αρχαίο Άργος
Ελληνική απογραφή 1837

Η **απογραφή του 1837** είναι από τις πρώτες επίσημες απογραφές του ελληνικού κράτους. Η απογραφή αυτή που διενεργήθηκε από το Γραφείο της Δημόσιας Οικονομίας, μαζί με την προγενέστερη απογραφή του 1834-1836, αν και αναφέρονται ως επίσημες απογραφές, δεν δίνονται τα αποτελέσματά τους. Αυτό εν μέρει οφείλεται στο γεγονός πως η πρώτη χρονιά που δημοσιεύτηκαν αποτελέσματα απογραφής ήταν το 1846, οπότε συμπεριλήφθηκαν και στοιχεία μόνο των απογραφών του 1839, 1840, 1841, 1842, 1843, 1844 και όχι του 1836, του 1837 και του 1838. Αργότερα, το 1867, ο Αλέξανδρος Μανσόλας, τμηματάρχης της Δημόσιας Οικονομίας του Υπουργείου Εσωτερικών, αναζητώντας τα αποτελέσματα αυτών των τριών, κατόρθωσε να βρει πλήρη στοιχεία μόνο για την απογραφή του 1838, ενώ τα στοιχεία των δύο προηγούμενων ήταν ελλιπή.

Διάσπαρτα στοιχεία από την απογραφή του 1837 αναφέρονται μέχρι τις ημέρες μας.

Επιπλέον αναφέρεται ότι δημοσιεύθηκε στο Παράρτημα του ΦΕΚ 2/1837 Γενικός Απογραφικός Πίνακα Δήμων και Κοινοτήτων του Κράτους.

## Αναφορές


## Πηγές
*

1837
Τραγούδια για τα νεκρά παιδιά

thumb|right|250px|Εξώφυλλο της παρτιτούρας, έκδοση του 1911
***Τραγούδια για τα Νεκρά Παιδιά*** (γερμανικά: ***Kindertotenlieder***) είναι ο τίτλος κύκλου τραγουδιών σε μουσική Γκούσταβ Μάλερ και ποίηση Φρίντριχ Ρούκερτ.

## Ιστορικό της σύνθεσης
Ο Ρούκερτ είχε γράψει 428 ποιήματα αφιερωμένα στα δύο μικρά παιδιά του που πέθαναν. Ο Μάλερ διάλεξε πέντε από αυτά και τα μελοποίησε. Ο Μάλερ είχε έντεκα αδέλφια, από τα οποία έξι πέθαναν σε μικρή ηλικία. Το 1901 μελοποίησε το πρώτο, τρίτο και τέταρτο ποίημα, το 1904 ολοκλήρωσε τον κύκλο με την μελοποίηση του δεύτερου και τέταρτου ποιήματος. 

Από το 1900 και μετά, η ποίηση του Ρούκερτ έγινε βασικό στοιχείο του έργου του Μάλερ. 

## Μέρη
# Nun will die Sonn' so hell aufgehn
# Nun seh' ich wohl, warum so dunkle Flammen
# Wenn dein Mütterlein tritt zur Tür herein
# Oft denk' ich, sie sind nur ausgegangen
# In diesem Wetter, in diesem Braus

Κατηγορία:Γερμανικά τραγούδια
Ελεάζαρος γιος του Δειναίου

Ο **Ελεάζαρος  γιος  του Δειναίου** ή  **Ελεάζαρ μπεν Ντινάι**  ήταν  ηγέτης της παράταξης των Ζηλωτών  κατά το χρονικό διάστημα από το  35 έως το 59 περίπου.
## Η δράση του Ελεάζαρου επί επιτρόπου Κούσπιου Φάδου
Κατά την εποχή του επιτρόπου Κούσπιου Φάδου οι Ιουδαίοι που κατοικούσαν στην Περαία είχαν εδαφικές διαφορές με τους κατοίκους της  Φιλαδέλφειας  που ανήκε στην  Δεκάπολη.Κάποια στιγμή  άρχισαν οι εχθροπραξίες. Οι  Ιουδαίοι αυτοί πήραν τα όπλα και επιτέθηκαν σκοτώνοντας πολλούς Φιλαδελφηνούς . Ο Κούσπιος Φάδος έσπευσε να επιβάλλει την τάξη    . Από τους τρεις αρχηγούς των επιτιθέμενων συνέλαβε ένα, τον Αννίβα  και τον εκτέλεσε  ενώ οι άλλοι δυο, ο Ελεάζαρος γιος του Δειναίου και ο Αμράμ ή  Αμαράμ  κατάφεραν να διαφύγουν.

## Επιδρομές στην Ακραβατηνή.Σύλληψη του Ελεάζαρου
Αρκετά χρόνια αργότερα όταν επίτροπος της Ιουδαίας ήταν ο Κουμανός  εξ΄ αιτίας του φόνου ενός Ιουδαίου που έγινε από Σαμαρείτες στο χωρίο Γήμα στην Γαλιλαία δημιουργήθηκε  πρωτοφανής ένταση μεταξύ Ιουδαίων και Σαμαρειτών .  Οι  Ιουδαίοι κάλεσαν τότε  από το ορεινό του κρησφύγετο τον Ελεάζαρο ο όποιος μαζί με τον βοηθό του Αλέξανδρο και την ομάδα του έκαναν επιδρομές στην περιοχή Ακραβατηνή εναντίον των Σαμαρειτών.  Ο Αλέξανδρος ταυτίζεται από τους ιστορικούς με τον Αμράμ .

Στην δράση του Ελεάζαρου έβαλε τέλος ο επίτροπος Μάρκος Αντώνιος Φήλιξ ο  όποιος τον συνέλαβε και τον έστειλε αλυσοδεμένο στην Ρώμη.

## Παραπομπές


## Πηγές
*Библиотека Руслана Хазарзара.*[http://khazarzar.skeptik.net/books/flavius/aj/gr/index.htm *Φλαυίου Ἰωσήπου  ἱστοριῶν τῆς  Ἰουδαικῆς ἀρχαιολογίας. Josephus Flavius.Antiquitas Judaeorum. Graece (ed. B. Niese).Flavius Josephus. Flavii Iosephi opera. B. Niese.Berlin. Weidmann. 1892 Liber XX*]*
*Ιώσηπος *Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι ΄Ελληνες», *Εκδόσεις Κάκτος 1997
*Jewish Encyclopedia  *[http://www.jewishencyclopedia.com/articles/5531-eleazar-b-dinai*ELEAZAR B. DINAI* ]*
*Jewish Encyclopedia  *[http://www.jewishencyclopedia.com/articles/14285-tehina-abba*  TEḤINA, ABBA *]*

Κατηγορία:Ιουδαίοι
Αεροδρόμιο Κέινφιλντ

Το **Αεροδρόμιο Κέινφιλντ** (Αγγλικά: **Canefield Airport**) είναι το μικρότερο από τα μόνο δύο αεροδρόμια του κράτους της Δομινίκας (το άλλο είναι το Μέλβιλ Χωλ) και εξυπηρετεί την Ροζώ. Βρίσκεται κοντά στην Κέινφιλντ, στον Άγιο Παύλο.

Η κατασκευή του αεροδρομίου άρχισε το 1979, αμέσως μετά την ανεξαρτησία της Δομινίκας, με πόρους από το Ηνωμένο Βασίλειο.

## Δείτε επίσης
* Κατάλογος αεροδρομίων της Δομινίκας

## Εξωτερικοί Σύνδεσμοι
*Dominica Air Taxi
*Canefield Airport

Κατηγορία:Αεροδρόμια στη Δομινίκα
Δομίνικα
Κουρ

Η **Κουρ** (, στα γερμανικά αποδίδεται και ως *Χουρ*) είναι μικρή ελβετική πόλη και πρωτεύουσα του καντονίου Γκραουμπύντεν. Τα γερμανικά είναι η γλώσσα που κυριαρχεί στην πόλη, ενώ μικρότερα ποσοστά του ντόπιου πληθυσμού αναφέρουν ως πρώτη γλώσσα τα ιταλικά ή τα ραιτορομανικά. Σύμφωνα με τα στατιστικά στοιχεία του Δεκεμβρίου του 2012 το Κουρ έχει 34.087 κατοίκους. Η πόλη βρίσκεται στις όχθες του Ρήνου και θεωρείται ότι είναι η παλαιότερη πόλη στην Ελβετία.
thumb|250px|left|Άποψη του Κουρ

## Παραπομπές


Κατηγορία:Πόλεις της Ελβετίας
Γκράφενεκ

Το **Γκράφενεκ** (γερμ. Grafeneck) είναι κωμόπολη της Γερμανίας, κοντά στην πόλη Ρόιτλινγκεν (Reutlingen) του ομόσπονδου κρατιδίου Βάδης-Βυρτεμβέργης. Το Γκράφενεκ είναι ευρύτερα γνωστό από το ομώνυμο κάστρο του, το οποίο κατά τη διάρκεια του Β΄ Παγκοσμίου Πολέμου χρησιμοποιήθηκε από τους Ναζί ως κέντρο ευθανασίας. Στο μέχρι τότε άσυλο ανιάτων δολοφονήθηκαν περί τους 10.564 ανθρώπους με νοητικά και ψυχολογικά προβλήματα, στα πλαίσια του Προγράμματος Ευθανασίας Τ-4. Η μέθοδος που χρησιμοποιήθηκε ήταν ο πνιγμός από μονοξείδιο του άνθρακα σε θαλάμους αερίων και στη συνέχεια η αποτέφρωση των πτωμάτων. 

## Δείτε επίσης
* Κάστρο Γκράφενεκ

Κατηγορία:Κωμοπόλεις της Γερμανίας
Κατηγορία:Βάδη-Βυρτεμβέργη
Στλεγγίδα

thumb|Λουτρική σκηνή με στλεγγίδα (δεξιά). 
Η **στλεγγίδα** (αρχ. ελλ. *στλεγγίς*) ήταν αντικείμενο υγιεινής στην αρχαία Ελλάδα. Η χρήση του συνηθίζονταν πολύ στους Ελληνικούς και Ρωμαϊκούς χρόνους. Το χρησιμοποιούσαν στο μπάνιο για να ξύνουν με αυτό το δέρμα και να αφαιρούν επιφανειακά τις ακαθαρσίες. Χρησιμοποιούνταν επίσης για την απομάκρυνση του ιδρώτα, της σκόνης και του ελαίου από το σώμα. 

Αρχικά είχε σχήμα ελαφρώς καμπύλου ελάσματος σαν κυρτό μαχαίρι (μη ακονισμένο φυσικά), που ξεκινούσε από στρογγυλή λαβή. Την χρησιμοποιούσαν κατά μήκος των μελών του σώματος, «ξύνοντας» την επιδερμίδα. Οι στλεγγίδες ως επί το πλείστον ήταν μεταλλικές (από χαλκό ή σίδηρο), ενώ συχνά ήσαν χαραγμένες στη λαβή με το όνομα του εργαστηρίου κατασκευής. Στλεγγίδες απεικονίζονται σε αρκετά πήλινα ομοιώματα και έργα γλυπτικής όπως ο Αποξυόμενος του Λύσιππου. Βρισκόταν σε χρήση στον ελληνικό αθλητισμό από τις αρχές του 6ου αι. π.Χ. έως την υστερορωμαϊκή εποχή.

## Δείτε επίσης

* Αποξυόμενος
* Στλεγγίς (Μητροπολιτικό Μουσείο Τέχνης, αρ. 11.107)
* Αποξυόμενος της Κροατίας
* Ζεύγος αθλητών (Αρχαιολογικό Μουσείο Δελφών) 

## Πηγές
* 
* Στλεγγίδα, Ίδρυμα Ν.Π. Γουλανδρή - Μουσείο Κυκλαδικής Τέχνης
* Η χρήση του ελαιολάδου στον αθλητισμό 

Κατηγορία:Αθλητισμός της Αρχαίας Ελλάδας
Κατηγορία:Σκεύη
Κατηγορία:Εργαλεία καθαρισμού
Γόττεν Γουέιβεν

Το **Γόττεν Γουέιβιν** (αγγλικά: Wotten Waven) είναι ένα χωριό της Δομινίκας. Βρίσκεται στον Άγιο Γεώργιο. Βρίσκεται νοτιοδυτικά της Δομινίκας και βορειοανατολικά του Αγίου Γεωργίου. Έχει πληθυσμό 226 κατοίκων (2001).

## Γεωγραφία
Το Ζιρωντέλ βρίσκεται νοτιοδυτικά της Δομινίκας και βορειοανατολικά του Αγίου Γεωργίου. Βρίσκεται βορειοανατολικά του Τραφαλγκάρ και νοτιοδυτικά της Λωντά.

## Δείτε επίσης
* Κατάλογος οικισμών της Δομινίκας

Γόττεν Γουέιβεν
Γόττεν Γουέιβεν
Επαρχία Αμαρίου

Η **Επαρχία Αμαρίου** ήταν μία από τις τέσσερις επαρχίες του Νομού Ρεθύμνης της Κρήτης καταλαμβάνοντας το νοτιοανατολικό τμήμα του. Αντιστοιχεί ακριβώς στον σημερινό Δήμο Αμαρίου. Καταργήθηκε το 1997, όταν τότε καταργήθηκε ο θεσμός των επαρχιών στην Ελλάδα, με το σχέδιο Καποδίστριας όπως τροποποιήθηκε αργότερα με το νεότερο σχέδιο Καλλικράτης.

## Γεωγραφία
Συνόρευε βόρεια με την επαρχία Ρεθύμνης κατά το ανατολικό μέρος της, βορειοανατολικά και ανατολικά με την Επαρχία Μυλοποτάμου και με την Επαρχία Πυργιωτίσσης του Νομού Ηρακλείου και νότια και δυτικά με την Επαρχία Αγίου Βασιλείου. Πρωτεύουσα της επαρχίας ήταν το Αμάριο εξ ου και η ονομασία της. Η συνολική έκτασή της ήταν 277 τ.χλμ. από τα οποία τα 237 κάλυπταν ορεινό έδαφος, 10 πεδινό και τα υπόλοιπα 30 ημιορεινό.
Γενικά η επαρχία καταλάμβανε την κοιλάδα που σχηματίζεται μεταξύ του Ψηλορείτη (ανατολικά) και των ορεινών υψωμάτοων του Κέδρου (δυτικά), ενώ στον ίδιο χώρο υψώνονται οι κορυφές Κατσονήσι και Σάμιτος. Ειδικότερα ο Σάμιτος χωρίζει τις δύο κοιλάδες του νομού που καλούνται η μεν βόρεια παρά το Αμάρι Ασωμαθιανός κάμπος και η νότια ο Σμιλιανός κάμπος. Την επαρχία διαρρέουν ο Σφακορύακας, ή Σφακορύακο που εκβάλει στο Κρητικό πέλαγος και ο Αμαριανός ποταμός που σχηματίζεται από τους παραποτάμους, (ρέματα), Σμιλιανός ή Καλαμαύκα και Λυγιώτης.

## Κοινότητες
Η Επαρχία Αμαρίου απετελούσε από συνολικώς 26 κοινότητες, οι οποίες σήμερα βρίσκονται όλοι στον ομώνυμο δήμο.

## Ιστορία
Η Επαρχία Αμαρίου ιδρύθηκε το 1899 ως επαρχία της Κρητικής Πολιτείας. Όταν προσαρτήθηκε η Κρήτη στην Ελλάδα περιελάμβανε τις κοινότητες Αμαρίου, Αγ. Ιωάννη, Άνω Μέρους, Αποδούλου, Αποσετίου, Αποστόλων, Βιζαρίου, Βισταγής (ή Μπισταγής), Γερακαρίου, Καλογέρου, Κουρούτων, Μέρωνα, Μοναστηρακίου, Νιθαύρεως (Νίθαυρης), Παντανάσσης, Πλατανίων, Πλατάνου, Σμίλων και Φουρφουρά. Σήμερα πολλές από τις παραπάνω κοινότητες έχουν καταργηθεί και σχεδόν όλες τροποποιηθεί διοικητικά.

## Πληθυσμός
Ο πληθυσμός της επαρχίας Αμαρίου κατά το 1881 ήταν 7.890 κάτοικοι και το 1940 αριθμούσε 9.632 παρουσιάζοντας χαρακτηριστική αύξηση. Το 1951 ήταν 9.128, στη συνέχεια με την εσωτερική και εξωτερική μετανάστευση κυρίως Δ. Γερμανία, ΗΠΑ και Αυστραλία, που παρατηρήθηκε επί κυβερνήσεων ΕΡΕ η περιοχή άρχισε να ερημώνεται. Έτσι στην απογραφή του 1971 ο πληθυσμός ήταν 6.579 κάτοικοι και στην απογραφή του 1981 ήταν 6.048.

Στην επαρχία δεν υφίστανται βιομηχανίες ή αξιόλογες βιοτεχνίες. Οι κάτοικοι ασχολούνται κυρίως με την γεωργία και την κτηνοτροφία μικρών κοπαδιάρικων ζώων. Κύριες καλλιέργειες αποτελούν αμπέλια, δημητριακά, ελιές, ζωοτροφές και διάφορα καρποφόρα δένδρα.

## Πηγές
* "Εγκυκλοπαίδεια Πάπυρος Larousse Britannica" τομ.7ος, σελ.267.

Αμαρίου
Έγκλεστον, Δομινίκα

Το **Έγκλεστον** (αγγλικά: Eggleston) είναι ένα χωριό της Δομινίκας. Βρίσκεται στον Άγιο Γεώργιο. Βρίσκεται νοτιοδυτικά της Δομινίκας. Έχει πολύ μικρό πληθυσμό.

## Γεωγραφία
Το Έγκλεστον βρίσκεται νοτιοδυτικά της Δομινίκας. Βρίσκεται κοντά στη Ροζό, πρωτεύουσα της Δομινίκας.

## Δείτε επίσης
* Κατάλογος οικισμών της Δομινίκας

εγτκλεστον
εγτκλεστον
Χρίστο Τατάρτσεφ

Ο **Χρίστο Νικόλοφ Τατάρτσεφ** (*Христо Николов Татарчев*, 16 Δεκεμβρίου 1869 - 5 Ιανουαρίου 1952) ήταν Βούλγαρος ιατρός και επαναστάτης, ένας απο τους ιδρυτές της ΕΜΑΕΟ (Εσωτερική Μακεδονο-Ανδριανουπολίτικη Επαναστατική Οργάνωση), εκπρόσωπος εκτός συνόρων. Mε σπουδές στην Ελβετία γεννήθηκε το 1869 στη Ρέσεν, πόλη δυτικά του Μοναστηρίου (Μπίτολα) πάνω στην εθνική οδό προς Αχρίδα όπου έγινε η πρώτη σύσκεψη για την ίδρυση της ΕΜΕΟ το 1892 με συνιδρυτή το Ντάμιεν Γκρούεφ από το Σμίλεβο. Το επόμενο έτος έγινε άλλη μια συνάντηση και στη Θεσσαλονίκη για να προσλάβει περισσότερο κύρος η απόφασή τους αυτή. Πολύ σύντομα όμως του προσφέρθηκε η θέση του προέδρου της ΒΜΑRC (Bulgarian Macedonian-Adrianople Revolutionary Committees) και μετακόμισε στη Σόφια. Ο πατέρας του Νικόλα Ταρτάτσεφ ήταν επιτυχένος τραπεζίτης και η μητέρα του Κατερίνα απόγονος διακεκεριμένης οικογένειας.
Αυτοεξορίσθηκε το 1944 μαζί με τη σύζυγό του Σοφία Λογοθέτη, κόρη του Έλληνα προξένου και κατέφυγε στο Τουρίνο της Ιταλίας, όπου και πέθανε το 1952. 

thumb|right|210px|Μνημείο-Μαυσωλείο του Δρ Χρίστο Τατάρτσεφ στην αυλή του Μακεδονο-Ανδριανουπολίτικου Εθελοντικού στρατού, στην Σόφια.

## Δραστηριότητες
Το Αύγουστο του 1902 συνάντησε τον υπουργό των εξωτερικών της Ρωσίας Βλαδίμηρο Λάμσντορφ (Vladimir Lamsdorf)  για να εξετάσουν τις επαναστατικές ιδέες που θα μπορούσαν να οδηγήσουν σε μια επιτυχημένη εξέγερση. Έτσι περί τα τέλη του Αυγούστου 1902 εμφανίζεται στα ορεινά χωριά του Βιτσίου και των Κορεστίων ο απόστρατος ταγματάρχης του βουλγαρικού στρατού Αναστάς Γιάγκωφ για μεθοδεύσεις με τους τοπικούς ηγέτες που ήδη είχαν χρισθεί στις 20 Μαρτίου 1902 με τη από κοινού συνάντηση Τσακαλάρωφ και Μπόρις Σαράφωφ στην Πολυκέρασο Καστοριάς.

## Σημειώσεις

## Επίλογος
Τα οστά του αποκομιδήθηκαν από το Τορίνο στη Σόφια το Δεκέμβριο του 2009.

## Παραπομπές


## Εξωτερικοί σύνδεσμοι
* 

Κατηγορία:Βούλγαροι επαναστάτες
Κατηγορία:Βούλγαροι Μακεδόνες
Κατηγορία:Βούλγαροι στρατιωτικοί των Βαλκανικών Πολέμων
Κατηγορία:Βούλγαροι στρατιωτικοί του Α΄ Παγκοσμίου Πολέμου
Κατηγορία:Βούλγαροι ιατροί
Κατηγορία:Μέλη της Εσωτερικής Μακεδονικής Επαναστατικής Οργάνωσης
Έγκλεστον

Το **Έγκλεστον** μπορεί να αναφέρεται σε:

## Μέρη
* Έγκλεστον, Μιννεσότα
* Έγκλεστον, Αγγλία
* Έγκλεστον, Δομινίκα
* Έγκλεστον Χωλ, σπίτι κοντά στο κάστρο Μπάρναρντ

## Σχολεία
* Έγκλεστον (Σχολείο), σχολείο στο Νέστερ της Μίσιγκαν

## Άνθρωποι
*Άλαν Έγκλεστον, Αυστραλιανός συγλητικός
*Βέρνα Έγκλεστον
*Γουίλιαμ Έγκλεστον, Αμερικανός φωτογράφος 
*Γουίλφριντ Έγκλεστον, Καναδός κοσμηματοποιός και άνθρωπος που συμμετείχε στην κατανομή του πληθυσμού του Καναδά
*Έντουαρντ Έγκλεστον, Αμερικανός ιστορικός 
*Μπέντζαμιν Έγκλεστον, εκπρόσωπος των ΗΠΑ
*Ραλφ Έγκλεστον, συγγραφέας
*Ρούσαντ Έγκλεστον, βιολοντσελλίστας
*Σεσίλια Έγκλεστον
*Τζόζεφ Ντούπουϊ Έγκλεστον, ο έκτος πρόεδρος της Βιρτζίνια
*Τζόζεφ Έγκλεστον, Αμερικανός στρατιώτης και πολιτικός 
*Τζον Γουίλιαμ Έγκλεστον, 
*Τζωρτζ Κάρι Έγκλεστον, συγγραφέας των Ηνωμένων Πολτειών 
*Τσαρλς Έγκλεστον, φωτογράφος
*Τόμι Έγκλεστον, Άγγλος ποδοσφαιριστής και διεφθυντής
Αργύρεαις λόγχαις μάχου

Η αρχαία ελληνική έκφραση "**αργύρεαις λόγχαις μάχου**", (ή αργυρέαις, ή αργύρειαις) που σημαίνει στη νεοελληνική "να μάχεσαι (και) με ασημένιες λόγχες" είναι παροιμιώδης φράση, που αποτελούσε αλληγορικό χρησμό που φημολογείται πως έλαβε ο Βασιλεύς της Μακεδονίας Φίλιππος από το Μαντείο των Δελφών πριν επιχειρήσει διάφορες εκστρατείες.

Σύμφωνα με τον χρησμό αυτόν υπονοούταν ότι στα πολεμικά μέσα που θα έπρεπε να χρησιμοποιήσει, ή να συμπεριλάβει ο Μακεδόνας ηγεμόνας δεν ήταν βέβαια οι ασημένιες λόγχες αλλά ο χρηματισμός των όποιων αντιπάλων του προκειμένου να εξασφαλίσει τη νίκη του. Πράγματι ο Φίλιππος ακολούθησε τη συμβουλή αυτή και μάλιστα με ιδιαίτερο ζήλο κατά την όλη άσκηση της πολιτικής του.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.3ος, σελ.462.

Κατηγορία:Εκφράσεις
Κατηγορία:Αρχαίος βίος
Ηχολήπτης

Ο **ηχολήπτης** ή **μηχανικός/τεχνικός ήχου** (audio, sound ή recording engineer/technician) είναι εξειδικευμένος στη χρήση εξοπλισμού εγγραφής, μίξης/επεξεργασίας και αναπαραγωγής ήχου. Το πεδίο εφαρμογής καλύπτει πολλούς καλλιτεχνικούς και επαγγελματικούς τομείς, όπως της ηλεκτρονικής, της ακουστικής, της ψυχοακουστικής και της μουσικής. Ρυθμίζει και χειρίζεται συσκευές σχετικές με τον ήχο των θεατρικών, μουσικών, κινηματογραφικών, ραδιοφωνικών και τηλεοπτικών παραστάσεων ή εκπομπών. Επίσης, επεξεργάζεται ψηφιακές ηχογραφήσεις (μοντάζ/μίξη, mastering, κτλ).

Το επάγγελμα του ηχολήπτη περιλαμβάνει τις δημιουργικές και πρακτικές όψεις του ήχου και της μουσικής, σε αντίθεση με το επάγγελμα του ακουστικού μηχανικού (acoustical engineer) που ασχολείται με την εφαρμογή της φυσικής επιστήμης της ακουστικής, στην τεχνολογία. Ειδικότερα, ο ηχολήπτης ασχολείται με τις τεχνικές εγκατάστασης των μικροφώνων και ρύθμισης της κονσόλας ηχοληψίας. Πολλοί μηχανικοί ήχου έχουν επινοήσει νέες τεχνολογίες, εξοπλισμό και τεχνικές που βελτιώνουν την επιτυγχανόμενη απόδοση.

## Εξωτερικοί σύνδεσμοι
*Audio Engineering Society
*Audio engineering formulas and calculators
*Recording engineer video interviews
*A free collection of online audio tools for audio engineers
*WikiRecording's Audio Engineer Directory
*Audio Engineering online course under Creative Commons Licence
*Audio White Papers, Articles and Books
*Rane Pro Audio Reference

## Παραπομπές


Κατηγορία:Ακουστική
Κατηγορία:Επαγγέλματα σχετικά με τη μουσική
Νανά Ησαΐα

Η **Νανά Ησαΐα** (πραγματικό ονοματεπώνυμο **Παναγιώτα-Μαρία Ησαΐα**) (17 Νοεμβρίου 1934 - 21 Ιανουαρίου 2003) ήταν Ελληνίδα ποιήτρια, μεταφράστρια, δοκιμιογράφος και ζωγράφος.

## Βιογραφία
Γεννήθηκε το 1934 στην Αθήνα. Σπούδασε ένα χρόνο σε σχολή γραμματέων στο Λονδίνο. Επιστρέφοντας στην Ελλάδα εργάστηκε ως γραμματέας του τότε πρωθυπουργού Κωνσταντίνου Καραμανλή (1958-1964). Την περίοδο 1959-1963 σπούδασε ζωγραφική στο *ελεύθερο σπουδαστήριο* της Σχολής Βακαλό. Καθηγητής της ήταν ο Παναγιώτης Τέτσης. Πήρε μέρος σε έξι πανελλήνιες εκθέσεις ζωγραφικής. Έκανε την πρώτη της ατομική έκθεση το 1974 στη γκαλερί «Ώρα».

Πρωτοεμφανίστηκε στην ποίηση το 1969, δημοσιεύοντας την ποιητική συλλογή «Ποιήματα 1969». Θα δημοσιεύσει επίσης τα έργα: «Έξι Ποιητές» (1971), «Persona» (1972), «Ένα βλέμμα» (1974), «Mέρες και νύχτες χωρίς σημασία» (1977), «Η Αλίκη στη χώρα των θαυμάτων» (1977), «Μορφή» (1980, ποιητική συλλογή για την οποία πήρε το 1981 το 2ο Κρατικό Βραβείο Ποίησης). «Στην Τακτική του Πάθους» (1982), «Συναίσθηση Λήθης» (1982). Έγραψε επίσης μυθιστορήματα: «Οι διαφορετικές εκδοχές του παιχνιδιού» (1990), «Η μόνη δυνατή περιπέτεια» (1994), «Η Ιστορία Τότε και Τώρα» (1997), «Μια ερωτική σχέση παραλλαγή μιας άλλης» (2001, υποψήφιο για το βραβείο μυθιστορήματος του περιοδικού «Διαβάζω»), «Άλλη, ημερολόγιο 1981-1983». Μετέφρασε Σούζαν Σόνταγκ, Σίλβια Πλαθ Τ. Έλιοτ κ.ά. Ποιήματά της έχουν μεταφραστεί στα αγγλικά, γαλλικά, ουγγρικά, ιταλικά και φλαμανδικές διάλεκτοι. Εκπροσώπησε την Ελλάδα στο 4ο Ευρωπαϊκό Φεστιβάλ Ποίησης στη Λουβέν του Βελγίου, και στην ετήσια συνάντηση ποιητών του πορτογαλικού *PEN CLUB*, στη Λισαβόνα το 1996.

Για την ποίησή της ο Αλέξανδρος Αργυρίου αναφέρει («Ιστορία της Νεοελληνικής Λογοτεχνίας» τόμος Ζ΄): *«Η ποίηση της Ησαΐα είναι ποίηση φθοράς οπωσδήποτε. Αλλά η φθορά αυτή δεν εκφράζεται με συναισθήματα. Τα συναισθήματα περνούν, προτού να μπουν στην ποίηση, από ένα χώρο που τα αποστειρώνει ή τα διυλίζει. Γίνονται καθαρά, καθαρισμένα, τρόπον τινά, από τον ίδιο τον εαυτό τους: από το περιττό βάρος του εαυτού τους. Γίνονται έννοιες που περιγράφουν συναισθηματικές καταστάσεις -του κενού και του τίποτα. Μέσα σ' αυτό το τίποτα αφομοιώνεται και ο πόνος που τον παράγουν οι παντοειδείς ανθρώπινες σχέσεις. Και προπάντων οι ερωτικές, γιατί αυτές κυρίως την ενδιαφέρουν. Όμως, εξελίσσονται κι αυτές μόνιμα σε παγίδες μοναξιάς. Από τις παγίδες αυτές επιχειρεί να απεγκλωβιστεί με την αποστείρωση των συναισθημάτων, με την αποξένωση: με το μεταβολισμό της αυτοπαρατήρησης σε ετεροπαρατήρηση, ώστε να κοιτάζει τον εαυτό της σαν να κοιτάζει έναν άλλο».*

Πέθανε από ανακοπή καρδιάς στην Αθήνα το 2003.

## Παραπομπές


## Περαιτέρω βιβλιογραφία
Αγγελική Τσαγρή, «Μία μελέτη της προοπτικής απεικόνισης σε ποιήματα της Νανάς Ησαΐα, και της Νατάσας Χατζιδάκι: Πρός μία ποιητική του εικαστικού βάθους» *Ερωφίλη* 1 (2020) 22-45 (ανάκτηση: (PDF) Αγγελική Δ. Τσαγρή Άρθρο για Νανά Ησαΐα και Νατάσα Χατζιδάκι σε περιοδικό Νεοελληνικής Φιλολογίας *Ερωφίλη* | Angeliki Tsagri - Academia.edu )

Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Δεύτερη Μεταπολεμική Γενιά
Ήρως Αρελάτης

Ο **Ήρως** (*Héros d' Arles*) ήταν χριστιανός επίσκοπος της Αρελάτης (Αρλ) από το 408 μέχρι το 412. Τον ανέβασε στον επισκοπικό θρόνο ο σφετεριστής αυτοκράτορας Κωνσταντίνος Γ΄. Τον εκθρόνισε ο Κωνστάντιος Γ΄, αντικαθιστώντας τον με τον Πάτροκλο της Αρλ.

Υπήρξε πολέμιος του πελαγιανισμού. Με επιστολή του στον Ευλόγιο, μητροπολίτη Καισαρείας, επέκρινε τον Πελάγιο και τους οπαδούς του, οι οποίοι είχαν καταφύγει στην Ανατολή. Αλλά η Σύνοδος της Λύδδας (ή Δισοπόλεως) απέρριψε τις κατηγορίες του Ήρωα, αθωώνοντας τον Πελάγιο.

## Πηγές
*Λήμμα εγκυκλοπαίδειας *Πάπυρος Λαρούς Μπριτάννικα*.

Κατηγορία:Γάλλοι επίσκοποι
Κατηγορία:Επίσκοποι του 5ου αιώνα
Φιλελεύθερη αρχή

Η κλασική διατύπωση της **φιλελεύθερης αρχής** είναι πως «ό,τι δεν απαγορεύεται επιτρέπεται» και παρά τη γενικότητα της διατύπωσης έχει συγκεκριμένη νομική έννοια η οποία αφορά τα ατομικά δικαιώματα. Σημαίνει ότι ισχύει πλήρης κατοχύρωση της ελευθερίας και των δικαιωμάτων εκτός αν υπάρχει ρητός περιορισμός τους από τον νόμο και τη νομολογία. Η αρχή αυτή προέρχεται από το αγγλικό δίκαιο, στο οποίο τα ατομικά δικαιώματα προσδιορίστηκαν και εφαρμόστηκαν από τα δικαστήρια (common law) κατά τη διάρκεια μακράς ιστορικής εξέλιξης.

Η φιλελεύθερη αρχή συνδέεται με την αρχή του κράτους δικαίου κατά τον εξής τρόπο: Κράτος δικαίου μπορούμε να πούμε απλουστευτικά ή σχηματικά ότι σημαίνει σταθερότητα νομικών κανόνων. Δηλαδή να μη μπορεί ούτε ο νομοθέτης, ούτε η κυβέρνηση, ούτε ο δικαστής να εισάγουν "εύκολα" εξαιρέσεις στους υπάρχοντες νόμους και κυριότερα εξαιρέσεις στα συνταγματικά ατομικά δικαιώματα και ελευθερίες. Η φιλελεύθερη αρχή - in dubio pro libertate - σημαίνει ότι όταν υπάρχει αμφιβολία κατά κανόνα υπερισχύει η ελευθερία, δηλαδή το σύνταγμα. Φυσικά πάντα το σύνταγμα υπερισχύει του απλού νόμου, αλλά συζητάμε εδώ για περιπτώσεις που είναι αμφιλεγόμενες νομικά και π.χ. κρίνεται τυχόν αντί-συνταγματικότητα ή όχι κάποιου νόμου. Τότε, σύμφωνα με τη φιλελεύθερη αρχή, τυχόν νέοι νόμοι που εισάγουν περιορισμούς στις ατομικές ελευθερίες τείνουν να είναι αντισυνταγματικοί. Η αντίρροπη αρχή - in dubio pro legislatore (όταν σε αμφιβολία υπερισχύει ο νομοθέτης) - τείνει να ενδυναμώνει τον *κοινό* νομοθέτη (ας πούμε την απλή πλειοψηφία) και να απο-δυναμώνει το σύνταγμα. Έχει την έννοια ότι τουλάχιστον σε δημοκρατικά καθεστώτα ο νομοθέτης (η βουλή) εκφράζει τη λαϊκή βούληση και επομένως «γιατί να περιορίζεται η λαϊκή βούληση από το σύνταγμα;». Μια απάντηση είναι ότι η αυξημένη συντακτική πλειοψηφία εκφράζει τη συνολική συναίνεση μεγαλύτερου φάσματος της κοινωνίας από την απλή πλειοψηφία και άρα είναι πιο "δημοκρατικό" να υπερισχύει το σύνταγμα. 

Για την ελληνική συνταγματική θεωρία ο όρος «φιλελεύθερο» χρησιμοποιείται κατά αντίστροφο τρόπο, δηλαδή δεν έχει πρώτα νομική αλλά πολιτική σημασία. Δεν υπάρχει κάποια συγκεκριμένη και σαφής διατύπωση της «φιλελεύθερης αρχής». Φιλελεύθερη θεωρείται γενικά η «πλουραλιστική» αντίληψη, η οποία στηρίζεται στη νοοτροπία των «ανασχέσεων και εξισορροπήσεων» μεταξύ των πολιτικών, κοινωνικών και ταξικών ανταγωνισμών και αντιθέσεων. Αντιπαραβάλλεται στην «μονολιθική» αντίληψη του κράτους ή της πολιτείας, στην οποία οι κοινωνικές και πολιτικές αντιθέσεις δεν διαθέτουν κάποιο τρόπο να εκφραστούν θεσμικά.

## Παραπομπές


Κατηγορία:Συνταγματικό Δίκαιο
Κατηγορία:Πολιτική ορολογία
Λωντά

Το **Λωντά** (γαλλικά: Laudat) είναι ένα ορεινό χωριό της Δομινίκας και ανήκει στη Δημοτική Ενότητα-Ενορία του Αγίου Γεωργίου. Βρίσκεται στο νοτιοδυτικό τμήμα της Δομινίκας και βορειοανατολικό τομέα του Αγίου Γεωργίου. Έχει πληθυσμό 300 κατοίκων (2001). Βρίσκεται 20 λεπτά μακρυά από την πρωτεύουσα, Ροζό.Με πληθυσμό πάνω από 300 άτομα 2011, το Λωντά αναφέρεται ως "πύλη" επειδή είναι το μοναδικό σημείο πρόσβασης σε πολλά από τα αξιοθέατα των νησιών, όπως η Αναβράζουσα Λίμνη, η λίμνη του Γλυκού Νερού και το φαράγγι του Τιτού. Σκαρφαλωμένο περίπου στα 1.200 μέτρα πάνω από την επιφάνεια της θάλασσας, το χωριό έχει πολύ δροσερό κλίμα και καταπληκτική θέα στην Καραϊβική Θάλασσα. Βρίσκεται σε απόσταση περίπου 20 λεπτά από την πρωτεύουσα, Ροζό και μοναδική δίοδος είναι ο γεμάτος απότομες στροφές, ανηφορικός δρόμος που διασχίζει το παρθένο τροπικό δάσος. 

## Γεωγραφία
Το Λωντά βρίσκεται νοτιοδυτικά της Δομινίκα και βορειοανατολικά του Αγίου Γεωργίου. Βρίσκεται βόρεια της Γούττεν Γουέιβεν και 20 λεπτά μακρυά από την πρωτεύουσα, Ροζό. Βρίσκεται ανάμεσα στα βουνά Μορν Βατ, Μορν Μικοτρίν και Μορν Τρουά Πιτόν. Βρίσκεται 1200 μέτρα πάνω από την επιφάνεια της θάλασσας. Το κλίμα της είναι τροπικό.

## Δείτε επίσης
* Κατάλογος οικισμών της Δομινίκας

## Εξωτερικοί σύνδεσμοι

Λωντάτ
Λωντάτ
Βασίλειος Αργυρόπουλος

Ο **Βασίλης Αργυρόπουλος** (Πάρος 1894 - 28 Απριλίου 1953) ήταν Έλληνας  ηθοποιός, πρωταγωνιστής και θιασάρχης του σύγχρονου ελληνικού θεάτρου, μεταφραστής, σκηνοθέτης και θεατρικός επιχειρηματίας.

## Βιογραφία
Ήταν γιος του Σπυρίδωνα Αργυρόπουλου. Μετά τις γυμνασιακές σπουδές στη Βαρβάκειο Σχολή Αθηνών ακολούθησε θεατρική καριέρα με πρώτη εμφάνιση το 1910 στο θέατρο *Νέα Σκηνή* με τον θίασο της Μαρίκας Κοτοπούλη, ενώ το 1912 συνέπραξε με τον θίασο της Κυβέλης. Το 1914 στρατεύτηκε, ενώ την ίδια εποχή ξεσπούσε ο Α΄ Παγκόσμιος Πόλεμος, που τον οδήγησε ως μέλος του Δ' Σώματος Στρατού το 1916 ως αιχμάλωτο πολέμου στο Γκέρλιτς της Γερμανίας, όπου και παρέμεινε μέχρι το 1919. Επανελθών προσελήφθη από τον θίασο της Κοτοπούλη όπου και ανέλαβε κύριους κωμικούς αλλά και δραματικούς ρόλους μέχρι το 1924. Την ίδια περίοδο ασχολήθηκε επιπλέον με τη μετάφραση ξένων θεατρικών έργων.

Το 1924 μαζί με την ηθοποιό Γιώτα Λάσκαρη, την οποία είχε νυμφευτεί από το 1921, δημιούργησε τον θίασο με την επωνυμία *Ελληνική Κωμωδία Β. Αργυρόπουλου,* ανεβάζοντας παραστάσεις στα θέατρα  *Κεντρικόν* και *Αλάμπρα* στην Αθήνα και στο *[[Δημοτικό Θέατρο Πειραιώς]]*, αλλά και στα θέατρα των μεγαλύτερων πόλεων της Ελλάδας, συνεχίζοντας μετέπειτα στο εξωτερικό. Το 1935 δημιούργησε το δικό του θέατρο στην οδό Ιπποκράτους στην Αθήνα, με το όνομα *Θέατρο Β. Αργυρόπουλου*.

Διακρίθηκε κυρίως στους πρωταγωνιστικούς στα έργα *Φάουστ*, *Ταρτούφος* και *Ο Μισάνθρωπος* του Μολιέρου καθώς και σε πολλούς άλλους κωμικούς και τραγικούς ρόλους ως πρωταγωνιστής και με μεγάλη επιτυχία σε έργα του Βέντεκιντ, του Σαίνχερ, Γκαίιτς, Σνίτσλερ, Μόλναρ, Λόταρ, Άρνολντ και Μπαχ, Ραϊμάν και άλλων.

Οι μεγαλύτερες επιτυχίες του με μεγάλη σειρά παραστάσεων, ήταν *Ο Άρχοντας του κόσμου*, *Νέα ζωή*, *Το πνεύμα του αιώνα* του Τίμου Μωραϊτίνη, *Το στραβόξυλο*, *Ευθεία και τεθλασμένη* του Δημήτρη Ψαθά, *Έρως εις το τετράγωνον*, *Η πόρτα και το παράθυρο* του Ιωαννόπουλου, *Ο έρως θέλει ξύλο*, *Το ακίνητο που κουνήθηκε* και *Παράνομος κυκλοφορία* του Αλέκου Σακελλάριου και του Χρήστου Γιαννακόπουλου.

Ο Βασίλειος Αργυρόπουλος το 1945 εξέδωσε και μια ενδιαφέρουσα μελέτη της θεατρικής τεχνικής, με τον τίτλο "Η τέχνη του ηθοποιού". Είχε τιμηθεί από τον Βασιλιά Παύλο, καθώς και από το Ελληνορθόδοξο Πατριαρχείο Αλεξάνδρειας.

Στην εκατονταετηρίδα από την γέννηση του, τα Ελληνικά Ταχυδρομεία τον τίμησαν με έκδοση σχετικού αναμνηστικού γραμματοσήμου.

## Φιλμογραφία

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου" τομ.3ος, σελ.468.

## Εξωτερικοί σύνδεσμοι
*Βασίλειος Αργυρόπουλος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες συγγραφείς του 20ού αιώνα
Κατηγορία:Έλληνες θεατρικοί επιχειρηματίες
Κατηγορία:Έλληνες ηθοποιοί θεάτρου
Πανελλήνιο πρωτάθλημα χειροσφαίρισης ανδρών 1980-1981

Το **[[Πρωτάθλημα Ελλάδας χειροσφαίρισης ανδρών|Πανελλήνιο πρωτάθλημα χάντμπολ ανδρών]] της περιόδου 1980−81** ήταν το δεύτερο που διοργάνωσε η Ο.Χ.Ε. Ξεκίνησε το Νοέμβριο του 1980, και ολοκληρώθηκε το Μάιο του 1981. Πρωταθλητής αναδείχθηκε θριαμβευτικά ο Ιωνικός Νέας Φιλαδέλφειας, καθώς επικράτησε και στους 22 αγώνες που έδωσε για τα προκριματικά και την τελική φάση.

## Προκριματική φάση

## Τελική φάση
Αθήνα, 27 Απριλίου έως 2 Μαΐου 1981.

### Φάση των ομίλων

### Μικρός Τελικός

### Μεγάλος Τελικός

** Κατάταξη **

## Πηγές
* Αθλητική Ηχώ, 25-4-1981 σελ. 6
* Μακεδονία, 26-4-1981 σελ. 10
* Αθλητική Ηχώ, 29-4-1981 σελ. 3
* Αθλητική Ηχώ, 30-4-1981 σελ. 5
* Αθλητική Ηχώ, 2-5-1981 σελ. 6
* Αθλητική Ηχώ, 3-5-1981 σελ. 6
* Μακεδονία, 5-5-1981 σελ. 4



1980 1981
Κατηγορία:Χειροσφαίριση το 1980
Κατηγορία:Χειροσφαίριση το 1981
Στέλλα Αποσκίτη

Η **Στέλλα Αποσκίτη** είναι Ελληνίδα πρώην αθλήτρια της κολύμβησης διεθνής με την εθνική ομάδα. Ήταν αθλήτρια του Ν.Ο. Πατρών πολλάκις πρωταθλήτρια Ελλάδος και ρέκορντμαν.

Στο πανελλήνιο πρωτάθλημα του 1995 κατέκτησε δύο πρώτες θέσεις. Το 1996 στο πανελλήνιο πρωτάθλημα η Αποσκίτη κατέκτησε τρεις πρώτες νίκες κάνοντας δύο νέα πανελλήνια ρεκόρ. Ήταν πρώτη στα 200 πεταλούδας παγκορασίδων Α' με επίδοση 2.24.650 και νέο πανελλήνιο ρεκόρ, πρώτη στα 200 μικτή παγκορασίδων Α' με επίδοση 2.29.06. Την ίδια χρονιά είχε πάρει μέρος και στο Ευρωπαϊκό πρωτάθλημα νέων - νεανίδων.

Στους βαλκανικούς αγώνες του 1996 ήταν δεύτερη στα 200 πεταλούδας με επίδοση 2.29.25 και δεύτερη στα 400 ατομική μικτή με επίδοση 5.18.52. Στο χειμερινό του 1997 ήταν τρίτη στα 400 μικτή γυναικών.

## Παραπομπές


Κατηγορία:Έλληνες αθλητές της κολύμβησης
Κατηγορία:Κολυμβητές του Ν.Ο. Πατρών
Κατηγορία:Έλληνες Βαλκανιονίκες
Χαράλαμπος Αντωνακόπουλος

Ο **Χαράλαμπος Αντωνακόπουλος** ήταν Έλληνας αθλητής της κολύμβησης και της υδατοσφαίρισης από την Πάτρα. Ήταν αθλητής του Ν.Ο. Πατρών στην κολύμβηση και υδατοσφαίριση. 

Ξεκίνησε κολύμβηση και υδατοσφαίριση στον Ν.Ο. Πατρών , ήταν από τους πρώτους αθλητές του Ομίλου μετά την ίδρυση του. Ήταν βασικός παίκτης της χρυσής ομάδας του Ναυτικού Ομίλου που μαζί του κατέκτησε οκτώ (5) πρωταθλήματα Ελλάδος στην υδατοσφαίριση.   

## Παραπομπές


Κατηγορία:Υδατοσφαιριστές του Ν.Ο. Πατρών
Κατηγορία:Κολυμβητές του Ν.Ο. Πατρών
Κατηγορία:Έλληνες αθλητές της κολύμβησης
Κατηγορία:Έλληνες υδατοσφαιριστές
Ανδρέας Μοίραλης

Ο **Ανδρέας Μοίραλης** είναι Έλληνας πρώην διεθνής αθλητής της υδατοσφαίρισης από την Πάτρα. Ήταν αθλητής του Ν.Ο. Πατρών και διεθνής με την εθνική ομάδα υδατοσφαίρισης. Σήμερα είναι διαιτητής της υδατοσφαίρισης.

Στον Ν.Ο. Πατρών ξεκίνησε στις αρχές της δεκαετίας του 1980 , το 1988 πήγε στον Ολυμπιακό όπου και τελείωσε την καριέρα του. Το 1985 μάλιστα καλέστηκε πρώτη φορά στην εθνική ομάδα για το πανευρωπαϊκό πρωτάθλημα νέων. 

## Παραπομπές


Κατηγορία:Έλληνες υδατοσφαιριστές
Κατηγορία:Έλληνες προπονητές υδατοσφαίρισης
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές του Ν.Ο. Πατρών
Κατηγορία:Προπονητές υδατοσφαίρισης Ν.Ο. Πατρών
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές Εθνικής Ελλάδας
Κχατζουράχο (Μνημεία)

Τα **μνημεία του Κχατζουράχο** είναι ένα σύνολο μνημείων που βρίσκονται στη πόλη Κχατζουράχο (Χίντι: खजुराहो) στην ομοσπονδία Μάντια Πραντές της Ινδίας. Ο αρχαιολογικός χώρος βρίσκεται στο κατάλογο μνημείων παγκόσμιας κληρονομιάς της UNESCO και είναι περίπου 620 χιλιόμετρα νοτιοανατολικά του Δελχί. Ο αρχαιολογικός χώρος περιλαμβάνει μεσαιωνικούς Ινδουϊστικούς και Τζαϊνιστικούς ναούς διάσημους για τα ερωτικά γλυπτά τους. Τα μνημεία χωρίζονται σε 3 ομάδες: τους δυτικούς, τους ανατολικούς και τους νότιους ναούς.

Το Κχαζουράχο σύμφωνα με την απογραφή του 2001 είναι μια πόλη 19.282 κατοίκων και βρίσκεται σε υψόμετρο 283 μέτρων πάνω από την επιφάνεια της θάλασσας. Η οικονομία της πόλεως βασίζεται κυρίως στον τουρισμό και λόγω των μνημείων αποτελεί ένα από τους διασημότερους τουριστικούς προορισμούς της Ινδίας .

## Ιστορία
Οι βασιλιάδες Τσαντέλα (δυναστεία) από τον 10ο μέχρι το 13ο αιώνα ήταν αυτοί που είχαν υπό τον έλεγχό τους μεγάλο μέρος της βόρειας Ινδίας από το Καναούζ της σημερινής ομοσπονδίας Ούταρ Πραντές. Το Κχατζουράχο διοικούταν από τους βασιλιάδες αυτούς, αλλά ο ρόλος τους δεν έχει ξεκαθαριστεί γιατί στην περιοχή δεν έχουν βρεθεί κτήρια κοσμικού (μη θρησκευτικού) χαρακτήρα. Λόγω της έλλειψης κτηρίων κοσμικού χαρακτήρα υπάρχει η άποψη ότι η πόλη ήταν μια ιερή πόλη. Μεταξύ του 950 έως 1050 οι βασιλιάδες Τσαντέλα βρίσκονταν στο απόγειο της δόξας τους. Κτίστηκαν 85 ναοί των δύο διαφορετικών θρησκειών: Ινδουισμός και Τζαϊνισμός, αλλά σήμερα σώζονται 20 ναοί στο Κχατζουράχο. Η δυναστεία των Τσαντέλα παρήκμασε τον 13ο αιώνα και οι τελευταίοι ναοί που χτίστηκαν (κυρίως αυτοί στο νότιο μέρος) είναι λιγότερο εντυπωσιακοί αισθητικά.

## Ερωτισμός
Το μεγαλύτερο μυστήριο στο Κχατζουράχο είναι ο ερωτισμός των γλυπτών έξω από τους ναούς. Υπάρχει η μια άποψη ότι η σεξουαλική πράξη ήταν λιγότερο θέμα ταμπού την εποχή εκείνη και ότι όλα τα γλυπτά ουσιαστικά είναι ένα εγχειρίδιο σεξουαλικών στάσεων *Κάμα Σούτρα* ή ανάκλαση της σεξουαλικής ζωής της εποχής εκείνης.

Υπάρχει και μια άποψη ότι τα γλυπτά αυτά είναι ουσιαστικά αρχαία σύμβολα γονιμότητας επηρεασμένα από το μεσαιωνικό Ταντρικό δια-θρησκευτικό κίνημα στην Ινδία και ουσιαστικά η πράξη της συνουσίας είναι ένα αυτοέλεγχος που χρειάζεται ο άνθρωπος ώστε να ανυψωθεί πνευματικά.

## Παραπομπές


Κατηγορία:Κτίρια και κατασκευές στην Ινδία
Κατηγορία:Μνημεία Παγκόσμιας Κληρονομιάς στην Ινδία
Κατηγορία:Ινδουιστικοί ναοί
Κατηγορία:Ερωτική τέχνη
Κατηγορία:Ζωοφιλία
Πρωτάθλημα χειροσφαίρισης Α1 εθνικής κατηγορίας ανδρών 2003-2004

Το πρωτάθλημα χάντμπολ ανδρών της περιόδου 2003−2004 έγινε με τη συμμετοχή 12 ομάδων. Πρωταθλήτρια ομάδα αναδείχθηκε ο Πανελλήνιος, ενώ στην Α2 υποβιβάστηκαν ο ΠΑΟΚ και ο Άρης Νίκαιας.

## Κανονική περίοδος
### Βαθμολογία

* Ο ΒΑΟ και ο Άρης Νίκαιας έχουν από 1 μηδενισμό και -1 βαθμό.

## Πλέι οφ
### Ημιτελικοί
#### Θέσεις 5−8

**Γ.Α.Σ. Κιλκίς − Β.Α.Ο. 2−0**

**Α.Σ.Ε. Δούκα − Απόλλων Καλαμαριάς 2−0**

#### Θέσεις 1−4

**Φίλιππος Βέροιας − Αθηναϊκός 2−0**

**Πανελλήνιος − Ιωνικός Ν.Φ. 2−0**

### Τελικοί

#### Θέσεις 5−6
**Γ.Α.Σ. Κιλκίς − Α.Σ.Ε. Δούκα 2−0**

#### Θέσεις 7−8
**Απόλλων Καλαμαριάς − Β.Α.Ο. 1−2**

#### Θέσεις 1−2
**Φίλιππος Βέροιας − Πανελλήνιος 1−2**

#### Θέσεις 3−4
**Ιωνικός Ν.Φ. − Αθηναϊκός 2−1**

## Πλέι άουτ
**Διομήδης Άργους − ΠΑΟΚ 2−1**

## Τελική Κατάταξη

## Εξωτερικοί σύνδεσμοι
*Ιστότοπος της ΟΧΕ



2003 2004
Κατηγορία:Χειροσφαίριση το 2003
Κατηγορία:Χειροσφαίριση το 2004